joelniklaus/EU_Wikipedias huggingface dataset:
Ο Χριστός Παντοκράτωρ (αγιογραφία του Σινά)

Ο Χριστός Παντοκράτωρ, όπως έχει παραδοθεί, είναι εγκαυστική εικόνα σε φυσικό μέγεθος, από το πρώτο μισό του 6ου αιώνα, που βρίσκεται στη Μονή της Αγίας Αικατερίνης του Σινά. Η εικόνα, που έχει διαστάσεις 84 cm ύψος Χ 45,5 cm πλάτος, και είναι πολύ καλά συντηρημένη στον ξηρό αέρα της χερσονήσου του Σινά, παρουσιάζει μια εντυπωσιακή εικόνα του Χριστού.

Περιγραφή
Υπάρχει μια μικρή ασυμμετρία στα μάτια, η οποία τραβά την προσοχή του θεατή. Οι τεχνοκριτικοί αναγνωρίζουν συγγένεια ανάμεσα στα μάτια αυτής της βυζαντινής εικόνας και στα μάτια των προσωπογραφιών του Φαγιούμ ή εκείνων που παράχθηκαν στη Ρωσία στους επόμενους αιώνες, ειδικά  από τον Αντρέι Ρουμπλιώφ (Andrei Rublev). Ο Χριστός είναι ενδεδυμένος με τον παραδοσιακό πορφυρό χιτώνα. Το φωτοστέφανο που περιβάλλει το κεφάλι του φέρει σταυρό και μια σειρά διακοσμητικές χάντρες στην περιφέρειά του. Μια ενδιαφέρουσα λεπτομέρεια είναι η διαφορά ανάμεσα στο χρώμα του προσώπου και το χρώμα των χεριών. Σύμφωνα με τον Κουρτ Βάιτζμαν (Kurt Weitzmann), «η υψηλή ποιότητα αυτής της εικόνας στηρίζεται στο λεπτό χειρισμό της σάρκας, που υποδεικνύει μια σταθερή σχέση με τη κλασική παράδοση, και στη δυνατότητα του καλλιτέχνη να ξεπερνά την ανθρώπινη φύση του Χριστού με τη μεταβίβαση της εντύπωσης του άχρονου που συνδέεται με το θείο»..

Μετάβαση 

Στη συγκεκριμένη εικόνα συνυπάρχουν οι νατουραλιστικές τάσεις της ελληνιστικής παράδοσης –ιδιαίτερα στο πρόσωπο- με την εμφανή προσπάθεια του καλλιτέχνη να προχωρήσει στην αφαιρετική διαδικασία και να προβάλλει μια άχρονη Ύπαρξη πίσω από την απεικόνιση του συγκεκριμένου προσώπου, χρησιμοποιώντας συγκεκριμένες χρωματικές αποδόσεις, τη μετωπικότητα, την έκφραση των ματιών, τα σύμβολα του φωτοστέφανου και του σταυρού. Η μετάβαση από το νατουραλισμό στην αφαίρεση είναι ένα κυρίαρχο στοιχείο στη διαδικασία της ιστορικής μετάβασης της τέχνης από την Ύστερη Ρωμαϊκή στην Πρώιμη Βυζαντινή περίοδο και ως εκ τούτου είναι ένα σημείο αιχμής για τη διάκριση και καθιέρωση μιας πραγματικά μοναδικής αντίληψης για την τέχνη.

Παραπομπές - σημειώσεις

Βλέπε επίσης
 Εγκαυστική

Βιβλιογραφία

Αλμπάνη, Τζ., 1999, Τέχνες Ι: Ελληνικές Εικαστικές Τέχνες, Τομ. Β΄, Βυζαντινή και Μεταβυζαντινή Τέχνη, Ε.Α.Π., Πάτρα.
Hauser, A. 1976, Κοινωνική Ιστορία της Τέχνης, Τομ. 1, Κάλβος, Αθήνα.
Lowden J., 1999, Πρώιμη Χριστιανική και Βυζαντινή Τέχνη, Καστανιώτης, Αθήνα.
Πανσελήνου Ν., 2002, Βυζαντινή Ζωγραφική, Η Βυζαντινή Κοινωνία και οι Εικόνες της, Καστανιώτης, Αθήνα.
Weitzmann, Κ. (εκδ). 1982, The Icon: Images-Sixth to Fourteenth Century, Alfred A. Knopf, Rev. Edition, New York.

Παλαιοχριστιανική τέχνη
Βυζαντινή ζωγραφική
Εικόνες (Χριστιανισμός)
Παγκόσμιο Πρωτάθλημα Καλαθοσφαίρισης Ανδρών 1978

Η διοργάνωση του 8ου Παγκόσμιου Πρωταθλήματος Καλαθοσφαίρισης έλαβε χώρα στη Μανίλα, την πρωτεύουσα των Φιλιππινών. Όπως συνέβη και στο Πουέρτο Ρίκο, στην προηγούμενη διοργάνωση, οι παγκόσμιοι πρωταθλητές, οι Σοβιετικοί και οι διοργανωτές Φιλιππινέζοι δεν συμμετείχαν στην προκριματική φάση των τριών ομίλων, αλλά προκρίθηκαν κατευθείαν στους ομίλους της τελικής φάσης.

Αγώνες 
Οι Γιουγκοσλάβοι, που είχαν τότε στις τάξεις τους παίκτες όπως ο Ντράζεν Νταλιπάγκιτς, ο Ντράγκαν Κιτσάνοβιτς, ο Κρέζιμιρ Τσόσιτς και ο Ζόραν Σλάβνιτς και επιθετική νοοτροπία στο παιχνίδι τους, έφτασαν στο τίτλο του πρωταθλητή αήττητοι. Οι ΗΠΑ κατέβασαν στη διοργάνωση, για άλλη μια φορά, μία φτωχή -σε δυναμική- ομάδα που λεγόταν Athletes in Action. Συνεπώς, παίξανε μικρό ρόλο στη διοργάνωση και η πέμπτη θέση που κατέλαβαν ήρθε φυσιολογικά. Στον τελικό οι Γιουγκοσλαβία νίκησε στην παράταση την Σοβιετική Ένωση με 82-81. Καλύτερος παίκτης της διοργάνωσης αναδείχθηκε ο Ντράζεν Νταλιπάγκιτς.

Τελική Κατάταξη

Βραβεία 

Κορυφαίοι Σκόρερ:

1. Καμίλ Μπράμπενετς (Τσεχοσλοβακία) : 26,8 πόντοι

2. Γουεϊπίνγκ Ζανγκ (Κίνα) : 25,1

3. Τσόι Μπου-Γιονγκ (Νότια Κορέα) : 21,1

Παραπομπές 

1978
Καλαθοσφαίριση στις Φιλιππίνες
Καλαθοσφαίριση το 1978
Γιώργος Παγιωτέλης

Ο Γεώργιος Νικολάου Παγιωτέλης (Καβάλα, 25 Δεκεμβρίου 1935 - Αθήνα, 18 Μαρτίου 2006) ήταν Έλληνας οικονομολόγος και δημοσιογράφος, που ασχολήθηκε με τις εφαρμογές της στατιστικής στα στοιχεία αθλητικών δεδομένων, ιδιαίτερα των αθλημάτων του ποδοσφαίρου και του μπάσκετ.

Εργάστηκε σε διάφορες αθλητικές εφημερίδες ("Μπάλλα", "Αθλητική Ηχώ", "Σπόρταϊμ" κ.α.) και περιοδικά ("Εθνοσπόρ", "Παγκόσμιοι"), ενώ επιμελήθηκε στατιστική ενημερωτική εκπομπή της κρατικής τηλεόρασης κατά τη δεκαετία του '80. Ήταν επίσης πάρεδρο μέλος του Π.Σ.Α.Τ.

Με τα άρθρα και τα εκατοντάδες αφιερώματά του βοήθησε να αναδειχθούν και να αποκατασταθούν επαγγελματικά αρκετοί νεαροί δημοσιογράφοι, που βρήκαν μέσω των στηλών του την ευκαιρία να παρουσιάσουν τη δουλειά τους. Το γράψιμό του διέκρινε η σαφήνεια αλλά και η γλαφυρότητα, στοιχεία που του χάριζαν ένα ιδιαίτερο ύφος το οποίο ξέφευγε από τη συνήθη δημοσιογραφική διατύπωση.

Υπήρξε ένας από τους πρωτεργάτες στην αξιοποίηση των στατιστικών αθλητικών στοιχείων στην Ελλάδα, ανοίγοντας το δρόμο στην περαιτέρω εξέλιξη του συγκεκριμένου τομέα. 

Πέθανε πριν προλάβει να πραγματοποιήσει ένα μεγάλο του όνειρο, το οποίο ήταν η έκδοση ενός εβδομαδιαίου στατιστικού περιοδικού.

Ο γιος του Νίκος Παγιωτέλης, είναι επίσης αθλητικογράφος.

Έλληνες αθλητικογράφοι
Δημοσιογράφος-επέκταση
Φυλακές ανηλίκων (ταινία)

Οι Φυλακές ανηλίκων είναι μια καλτ ελληνική δραματική ταινία δράσης του 1982, σε σενάριο Γιώργου Μυλωνά και σκηνοθεσία Ντίμη Δαδήρα, ο οποίος πέθανε πριν προλάβει να ολοκληρώσει τα γυρίσματα της ταινίας. 

Η ταινία προβλήθηκε τη σεζόν 1982-1983, έκοψε 122.742 εισιτήρια και ήρθε 12η ανάμεσα στις 48 ταινίες της σεζόν.

Πλοκή 

Ο Στέφανος Σταθουλόπουλος, ο Γιώργος Μαυρίδης, ο Νώντας Πακαλάκος και ο Χρήστος Εξύζογλου είναι τέσσερις νεαροί που ζουν στον κόσμο των μπουφάν και των ντίσκο. Κάποια μέρα αποφασίζουν να βουτήξουν μία τσάντα με τρία εκατομμύρια δραχμές. Εκεί όμως πέφτουν πάνω στην αστυνομία και καταλήγουν στις φυλακές ανηλίκων. Μέσα στις φυλακές θα γνωρίσουν το κύκλωμα που ελέγχει τους φυλακισμένους και θα υποστούν τη βία και τη σκληρότητα αυτών που κάνουν κουμάντο.

Ηθοποιοί 
 Θέμης Μάνεσης .... Νώντας Μπακλάκος
 Σπύρος Ιωάννου .... Γιώργος Μαυρίδης
 Άγης Γυφτόπουλος .... Στέφανος Σταθουλόπουλος
 Νικήτας Αστρινάκης .... Χρήστος Εξύζογλου
 Γιώργος Πετρόχειλος .... Λιοντάρι
 Ηλίας Κακλαμάνης .... Αντρέας
 Νίκος Σταγόπουλος .... Θεοδόσης
 Γιώργος Ματαράγκας .... Σταυράκης
 Κώστας Μακέδος
 Γιώργος Φλώρος
 Δημήτρης Καλλιβωκάς .... κύριος Μαυρίδης
 Λευτέρης Γυφτόπουλος .... αρχιδεσμοφύλακας
 Νίκος Τσαχιρίδης .... Θεός
 Γιώργος Οικονόμου
 Αρτέμης Μάτσας .... διευθυντής φυλακών
 Γιάννης Φύριος .... κύριος Εξύζογλου
 Χριστόφορος Ζήκας .... Αντώνης
 Μέλπω Ζαρόκωστα .... Μαρία
 Μήτση Κωνσταντάρα .... Μάρθα Σταθοπούλου
 Ζωή Βουδούρη .... μητέρα Νώντα
 Λιάνα Θάνου .... Μόνικα
 Κάτια Δελή .... κοπέλα Γιώργου
 Ντόρα Χατζηγιάννη .... αλήτισσα

Παραπομπές

Εξωτερικοί σύνδεσμοι 
 Φυλακές ανηλίκων στην Ταινιοθήκη της Ελλάδος

Ελληνικές ταινίες
Ταινίες του 1982
Ελληνόφωνες ταινίες
Ελληνικές ταινίες δράσης
Ελληνικές δραματικές ταινίες
Ταινίες σε σκηνοθεσία Ντίμη Δαδήρα
Ταινίες σε σενάριο Γιώργου Μυλωνά
Ταινίες με μουσική σύνθεση Γιώργου Κατσαρού
Ταινίες γυρισμένες στην Ελλάδα
Ταινίες σε παραγωγή Μιχάλη Λεφάκη
Ταινίες συσχετιζόμενες με ναρκωτικά
Ελληνικές καλτ ταινίες
Άγιος Αντώνιος (Σιάπκας)

Ο Άγιος Αντώνιος είναι ένα εγκαταλελειμμένο σήμερα μοναστήρι που βρίσκεται 17χλμ από τα Σέρβια. Ιδρύθηκε τον 11ο αιώνα και εγκαταλείφθηκε γύρω στα 1750. Είναι χτισμένο στα Πιέρια και είναι Σταυροπηγιακό. Τα κτίρια σώζονται ακόμα.

Μονές του νομού Κοζάνης
Άγιος Αντώνιος ο Μάρτυς

Ο Άγιος Αντώνιος ο Μάρτυς είναι Άγιος της Ορθόδοξης εκκλησίας. Το μόνο που γνωρίζουμε για αυτόν είναι ότι μαρτύρησε αφού τον άπλωσαν επάνω σε πυρωμένη σχάρα. Η μνήμη του τιμάται στις 23 Αυγούστου.

Αντωνιος
Ειδώλιο του Πωμού

Το Ειδώλιο του Πωμού είναι ένα προϊστορικό γλυπτό. Βρέθηκε κοντά στο κυπριακό χωριό Πωμός, στην επαρχία της Πάφου. Είναι φτιαγμένο από πικρόλιθο και χρονολογείται περίπου στο 3.000 π.Χ., στη Χαλκολιθική εποχή. Σήμερα βρίσκεται στο Κυπριακό Μουσείο στην Λευκωσία. Η εικόνα του χρησιμοποιείται στην όψη των κυπριακών νομισμάτων του ενός και των δύο ευρώ.

Το ειδώλιο είναι σταυρόσχημο, παριστάνει δηλαδή έναν άνθρωπο με τα χέρια ανοιχτά σε σχήμα σταυρού. Τέτοια σταυρόσχημα ειδώλια βρέθηκαν αρκετά στην Κύπρο, καθώς στην εποχή τους φαίνεται ότι ήταν διαδεδομένα ως φυλαχτά για τη γονιμότητα, ενώ η συμβολική τους σημασία φαίνεται να ήταν η ευχή για καλή γέννα, κάτι που υπογραμμίζεται από το γεγονός ότι μερικές φορές το οριζόντιο τμήμα του ειδώλιου (τα απλωμένα χέρια) αντικαθίσταται από μια δεύτερη ανθρώπινη μορφή σε οριζόντια θέση. Οι ανθρώπινες μορφές παριστάνονται είτε χωρίς σημάδια για το φύλο τους είτε με δυο μικρές προεξοχές στο στήθος σαν μαστούς. Απεικονίζονται σχεδόν πάντα σε καθιστή θέση. Σε παρόμοια ειδώλια της περιόδου υπάρχει στην κορυφή μια τρύπα που επέτρεπε να φοριέται το αγαλματάκι στο λαιμό. Ένα τέτοιο σταυροειδές φυλαχτό φαίνεται να φέρει κρεμασμένο στο λαιμό και η ίδια η μορφή που εικονίζεται στο ειδώλιο του Πωμού. 

Το ειδώλιο του Πωμού αποτελεί ένα χαρακτηριστικό είδος προϊστορικής τέχνης της Κύπρου η οποία είναι συγγενής με την Κυκλαδική τέχνη της ίδιας περιόδου.

Παρόμοια σταυρόσχημα ειδώλια από την Κύπρο μπορεί κανείς να δει και στη συλλογή Ζιντίλη στο Μουσείο Κυκλαδικής Τέχνης στην Αθήνα.

Δείτε επίσης
Κυπριακά κέρματα ευρώ

Εξωτερικοί σύνδεσμοι
Εικόνα του ειδωλίου σε ψηλή ανάλυση. 
Χαλκολιθική τέχνη στην Κύπρο
Σταυρόσχημα ειδώλια στο μουσείο Ashmolean

Πωμος
Πωμός
Προϊστορική Κύπρος
Αρχαία τέχνη
Αλικάντε

Το Αλικάντε ή Αλακάντ (βαλενθιανά: Alacant, ισπανικά: Alicante), είναι ισπανική πόλη, πρωτεύουσα της ομώνυμης επαρχίας, στο νότιο τμήμα της Βαλενθιανικής Κοινότητας. Είναι ένα από τα ιστορικότερα λιμάνια της Ισπανίας στη Μεσόγειο και υπήρξε κατά το Μεσαίωνα και την Αναγέννηση σημαντικό οικονομικό και εμπορικό κέντρο. Σήμερα ο πληθυσμός της ανέρχεται στις 331.750 κατοίκους. Κύρια πηγή εισοδήματος είναι ο τουρισμός, ενώ παράλληλα υπάρχει σημαντική παραγωγή κρασιού και ελαφρά βιομηχανία επεξεργασίας τροφίμων και διαμετακομιστικό εμπόριο. Στο Αλικάντε εδρεύει και το Γραφείο Εναρμόνισης για την Εσωτερική Αγορά (OHIM), θεσμός της Ευρωπαϊκής Κοινότητας στον οποίο καταχωρούνται τα κοινοτικά σήματα και τα κοινοτικά βιομηχανικά σχέδια ή υποδείγματα.

Η πόλη από του 718 μέχρι το 1304 ήταν στη κατοχή των Αράβων. Κατά την διάρκεια του εμφυλίου πολέμου (1936-1939) το Αλικάντε στις 25 Μαΐου 1938 ήταν η πρώτη πόλη που δέχθηκε συστηματική αεροπορική επιδρομή των δυνάμεων του Φρανθίσκο Φράνκο με πρωτοφανή βομβαρδισμό, που άφησε 250 νεκρούς και υπέρ τους 1000 τραυματίες.

Παραπομπές

Εξωτερικοί σύνδεσμοι 
 Η επίσημη ιστοσελίδα του ΓΑΕΑ 

Πόλεις της Ισπανίας
Λιμένες της Μεσογείου
Κοινότητα της Βαλένθια
Παγκόσμιο Πρωτάθλημα Καλαθοσφαίρισης Ανδρών 1974

Το Παγκόσμιο Πρωτάθλημα Καλαθοσφαίρισης 1974 ήταν η 7η διοργάνωση του Παγκόσμιου Πρωταθλήματος Καλαθοσφαίρισης, η οποία πραγματοποιήθηκε στο Πουέρτο Ρίκο από τις 3 έως τις 14 Ιουλίου 1974. Έλαβαν μέρος 14 ομάδες. Οι παγκόσμιοι πρωταθλητές Γιουγκοσλάβοι, μαζί με τους διοργανωτές Πορτορικανούς, οδηγήθηκαν απ' ευθείας στην τελική φάση. Οι υπόλοιπες ομάδες χωρίστηκαν σε τρεις ομίλους.

Οι Η.Π.Α., για άλλη μια φορά, κατέβασαν μια ομάδα με παίκτες από τα κολέγια, η οποία, παρά την παρουσία των ικανότατων Τζoν Λούκας και Τομ Μπόσγουελ, κατάφερε να φτάσει μόνο μέχρι το χάλκινο μετάλλιο. Οι παίκτες που αναδείχθηκαν στην Κορυφαία Ομάδα της διοργάνωσης ήταν: οι Σοβιετικοί Ολεξάντρ Σάλνικοφ και Αλεξάντερ Μπελόφ, ο Γιουγκοσλάβος Βίνκο Γέλοβατς, ο Ισπανός Γουέιν Μπράμπεντερ και ο Κουβανός Αλεχάντρο Ουρχέγιες Γκιμπότ.

Ρεκόρ 

Στη διοργάνωση αυτή, σημειώθηκε η μεγαλύτερη διαφορά πόντων που έχει καταγραφεί ποτέ σε Παγκόσμιο Πρωτάθλημα Καλαθοσφαίρισης. Συνέβη στις 3 Ιουλίου 1974 στον αγώνα Σοβιετική Ένωση - Κεντροαφρικανική Δημοκρατία, με τελικό σκορ 140-48, δηλαδή με 92 πόντους διαφορά!

Τελική Κατάταξη

Βραβεία 

Κορυφαίοι Σκόρερ:

Παραπομπές 

1974
Καλαθοσφαίριση το 1974
Πουέρτο Ρίκο
Παγκόσμιο Πρωτάθλημα Καλαθοσφαίρισης Ανδρών 1970

20 χρόνια μετά την πρώτη διοργάνωση και μετά από πέντε διοργανώσεις που έγιναν στην Λατινική Αμερική, ήρθε ο καιρός το 6ο Παγκόσμιο Πρωτάθλημα Καλαθοσφαίρισης να διεξαχθεί στην Ευρώπη. Πιο συγκεκριμένα, έλαβε χώρα στην Λιουμπλιάνα της Γιουγκοσλαβίας από τις 10 έως τις 24 Μαΐου 1970 και η τελική φάση έγινε στο Tivoli Hall. Χωρίς αγώνες νοκ-άουτ και με τους αμερικανούς, για άλλη μια φορά, να έχουν κατεβάσει παίκτες δεύτερης διαλογής από τα κολλέγια, το τρόπαιο κατέκτησε η ομάδα της Γιουγκοσλαβίας, μέσα σε αποθέωση από 20.000 συμπατριώτες τους.

Τελική Κατάταξη

Βραβεία

Κορυφαίοι Σκόρερ:

1970
Καλαθοσφαίριση το 1970
W.I.T.C.H.

Το W.I.T.C.H. είναι ιταλική νεανική σειρά κόμικς φαντασίας που δημιουργήθηκε από την σεναριογράφο Elisabetta Gnone, τον εικονογράφο Alessandro Barbucci και τη σύζυγό του, εικαστική καλλιτέχνιδα Barbara Canepa. Εκδόθηκε για πρώτη φορά από τη Disney Italia τον Απρίλιο του 2001. Μέχρι τον Ιανουάριο του 2005, το W.I.T.C.H. είχε εκδοθεί σε περισσότερες από 65 χώρες. Το τελευταίο τεύχος του κόμικ κυκλοφόρησε τον Οκτώβριο του 2012, ολοκληρώνοντας τη σειρά, στο τεύχος 139.

Ο τίτλος του περιοδικού (που μεταφορικά παραπέμπει στη μαγεία, από την αγγλική λέξη "witchcraft") είναι ακρωνύμιο των αρχικών των ονομάτων των πρωταγωνιστριών, Will, Irma, Taranee, Cornelia και Hay-Lin. Η πλοκή του αφορά ζητήματα της εφηβικής ηλικίας, όπως επίσης και την αιώνια αντιπαράθεση μεταξύ των δυνάμεων του καλού, που εκπροσωπούν οι ηρωίδες, με το κακό, το οποίο εκφράζουν διάφορες σκοτεινές φυσιογνωμίες.

Κυκλοφορία

Στην Ελλάδα 
Το W.I.T.C.H. εκδόθηκε στην Ελλάδα το Νοέμβριο του 2002 από τον εκδοτικό οίκο του Χρήστου Τερζόπουλου. Έως και το Σεπτέμβριο του 2009 (τεύχος 83), που η έκδοσή του ανεστάλη προσωρινά, το περιοδικό κυκλοφορούσε σε μηνιαία βάση, με τιμή 3 ευρώ και 76 σελίδες για τα πρώτα 45 τεύχη, και 68 σελίδες για τα τεύχη 46-83. Το επόμενο τεύχος (τεύχος 84, Ιανουάριος 2010) κυκλοφόρησε στις 23 Δεκεμβρίου 2009, σε μικρότερες διαστάσεις και 180 σελίδες, σε τριμηνιαία συχνότητα έκδοσης. Ωστόσο, από το τεύχος 86 (Ιούλιος 2010), αναγγέλθηκε η επάνοδος σε δίμηνη συχνότητα έκδοσης, όπως ειπώθηκε "λόγω απαίτησης χιλιάδων αναγνωστριών", με 116 σελίδες. Η έκδοση του κόμικ τελικά τερματίσθηκε στο τεύχος 91, το Μάιο του 2011.

Χαρακτήρες 

Την ομάδα των W.I.T.C.H. αποτελούν η Will Vandom, η αρχηγός της ομάδας και φρουρός που ελέγχει την ενέργεια και την πεμπτουσία, η Irma Lair, φρουρός η οποία ελέγχει το νερό, η Taranee Cook, φρουρός που ελέγχει τη φωτιά, η Cornelia Hale, φρουρός που ελέγχει τη γη, και η Ηay Lin, φρουρός που ελέγχει τον αέρα.

Στη σειρά εμφανίζονται, μεταξύ άλλων, η γιαγιά της Hay Lin, Yan-Lin, η οποία είναι επίσης πρώην φρουρός του Κάντραχαρ και εξουσίαζε τον αέρα, και ο Caleb, το φλερτ της Cornelia και αρχηγός αντιστασιακής ομάδας που εναντιώνεται στον Πρίγκιπα Phobos.

Πριν από τις W.I.T.C.H. υπήρχαν άλλες φρουροί, οι C.H.Y.K.N., που φρόντιζαν για την ισορροπία των δυνάμεων της Φύσης. Αυτές ήταν οι Cassidy, πρώην κάτοχος της δύναμης του Νερού και κάτοχος της Καρδιάς του Καντραχάρ, η Halinor, πρώην κάτοχος της δύναμης της Φωτιάς, που αργότερα εντάχθηκε στο Συμβούλιο του Καντραχάρ, η Yan Lin, πρώην κάτοχος  της δύναμης του Αέρα, η Kadma, πρώην κάτοχος της δύναμης της  Γης και η Νerissa, πρώην κάτοχος της Καρδιάς του Καντραχάρ και πρώην Φρουρός της Πεμπτουσίας. Η Καρδιά δόθηκε στην Cassidy, καθώς η δύναμη της Καρδιάς άρχισε να τη διαφθείρει.

Παραπομπές

Πηγές 

Disney Comics Worlwide, αναφορά στο συγκεκριμένο περιοδικό

Εξωτερικοί σύνδεσμοι 
 W.I.T.C.H. στη Wikia

Ιταλικά κόμικς
Κόμικς που έγιναν βιντεοπαιχνίδια
Κόμικς που έγιναν σειρές κινουμένων σχεδίων
Κόμικς που έγιναν τηλεοπτικές σειρές
Κόμικς φαντασίας
Μαθράκι

Το Μαθράκι (παλαιότερη ονομασία: Σαμοθράκη) είναι το μικρότερο και νοτιότερο από τα Διαπόντια νησιά βορειοδυτικά της Κέρκυρας. 

Αποτελεί μέρος της κοινότητας Μαθρακίου της Δημοτικής Ενότητας Μαθρακίου του Δήμου Κεντρικής Κέρκυρας και Διαποντίων Νήσων.  Στην απογραφή 2011 αριθμούσε 329 κατοίκους ενώ σε αυτήν του 2001 186. Στην ίδια κοινότητα υπάγονται και οι ακατοίκητες νησίδες Διάκοπο, Διάπλο, Πλατειά, Τραχειά (ή Τραχιά) και Ψύλλος Ένα. 

Το νησί έχει έκταση 3,902 τετραγωνικών χιλιομέτρων, σχήμα επίμηκες και καλύπτεται από πυκνή βλάστηση, ενώ το μεγαλύτερο ύψωμα δεν ξεπερνά 152 μέτρα. Απέχει 3 ναυτικά μίλια από τις βορειοδυτικές ακτές της Κέρκυρας. Το νησί είναι προσβάσιμο ακτοπλοϊκά με τακτικά δρομολόγια από την Κέρκυρα και τον Άγιο Στέφανο, τα οποία προσεγγίζουν στο λιμανάκι Πλάκες. Το Μαθράκι παρουσιάζει μικρή τουριστική κίνηση, ενώ και ο εξηλεκτρισμός του ολοκληρώθηκε σχετικά πρόσφατα. Μεγάλος αριθμός κατοίκων του νησιού έχει μεταναστεύσει στις Η.Π.Α.

Παραπομπές

Εξωτερικοί σύνδεσμοι 

 Κοινότητα Μαθρακίου
 Αεροφωτογραφίες του Μαθρακίου
 Νομαρχιακή Αυτοδιοίκηση Κέρκυρας - Αντινομαρχία Τουρισμού Πολιτισμού 
 

Επτάνησα
Διαπόντια νησιά
Νομός Κέρκυρας
Δήμος Κεντρικής Κέρκυρας και Διαποντίων Νήσων
Χισάμ Α΄

Ο Χισάμ Α' ή Χισάμ Αλ-Ρεντά (26 Απριλίου 757 - 12 Ιουνίου 796) ήταν ο δεύτερος Εμίρης της Κόρδοβας από τη δυναστεία των Ομεϋαδών. Κυβέρνησε από το 788 μέχρι το 796. 

Ο Χισράμ γεννήθηκε στην Κόρδοβα και ήταν ο πρώτος γιος του εμίρη Αμπντ αρ-Ραχμάν Α΄ και της συζύγου του Χαλούλ. Κατά τη διάρκεια της βασιλείας του ανέγειρε πολλά τεμένη. Το 792 κήρυξε ιερό πόλεμο (Τζιχάντ) εναντίον του βασιλείου των Αστουριών τελικά όμως αποκρούστηκε από τον κόμη της Τουλούζης Γουλιέλμο. Πέθανε στις 12 Ιουνίου 796, ορίζοντας ως διάδοχό του τον δευτερότοκο γιο του Αλ-Χακάμ Α΄ στη θέση του πρωτότοκου Αμντ αλ-Μαλίκ.

Εμίρηδες της Αλ-Άνταλους
Μάλαγα (επαρχία)

Η Επαρχία Μάλαγα είναι μία από τις οκτώ επαρχίες της Ανδαλουσίας της Ισπανίας και η κεντρικότερη από τις πέντε παράλιες εξ αυτών. Συνορεύει Δ. με την επαρχία του Κάδιθ, Β. με τις επαρχίες της Σεβίλλης και της Κόρδοβας, Α. με την επαρχία της Γρανάδας, ενώ Ν. βρέχεται από τη Μεσόγειο.

Είναι η μικρότερη σε έκταση αλλά και η πλέον πυκνοκατοικημένη επαρχία της Ανδαλουσίας. Κατά το μεγαλύτερο μέρος της είναι ορεινή. Η έκτασή της φθάνει τα 7.285 τ.χλμ. Στις προς ακτές πεδιάδες της καλλιεργούνται: σακχαροκάλαμο, εσπεριδοειδή, σύκα, ελιές και αμπέλια. Φημισμένα τυγχάνουν τα παραγόμενα κρασιά της Μάλαγας.

Επίσης στο υπέδαφος της επαρχίας αυτής υπάρχουν πλούσια κοιτάσματα σιδήρου και μολύβδου με συνέπεια τη δημιουργία εργοστασίων βαριάς βιομηχανίας καθώς και εξαγωγών μεταλλευμάτων από τον λιμένα της ομώνυμης πόλης Μάλαγα που είναι η πρωτεύουσα της επαρχίας και ο σημαντικότερος λιμένας της.

Ο Πληθυσμός της επαρχίας αυτής τον Μάρτιο του 1981 ήταν 1.036.261 κάτοικοι σημειώνοντας πυκνότητα πληθυσμού ανά τ.χλμ. 142, μία από τις μεγαλύτερες της Χώρας. 
(Το 1952 ο πληθυσμός της επαρχίας αυτής ήταν 670.200).

Επαρχίες της Ανδαλουσίας
Μάλαγα
Χάρης Ρώμας

Ο Χάρης Ρώμας (γεννημένος ως Χαράλαμπος Ρασσιάς) (Πειραιάς, 23 Μαρτίου 1960) είναι Έλληνας δημοφιλής ηθοποιός και σεναριογράφος, δημιουργός σημαντικών τηλεοπτικών επιτυχιών.

Βιογραφία 
Γεννήθηκε ως Χαράλαμπος Ρασσιάς το 1960 στον Πειραιά, όπου και έζησε μέχρι την ηλικία των 6 ετών, όταν και μετακόμισαν οικογενειακώς στην Αθήνα. Αποφοίτησε από τη σχολή Μωραΐτη και εισήχθη στην Ιατρική σχολή Αθηνών. Σε ηλικία 25 ετών παντρεύτηκε μία συμφοιτήτριά του και ο γάμος τους διήρκεσε 2 χρόνια. Αντί για γιατρός, επέλεξε να γίνει ηθοποιός και σπούδασε στις δραματικές σχολές του Θεάτρου Τέχνης και Κατσέλη. H απόφαση αυτή δεν άρεσε στους γονείς του και ιδίως στον πατέρα του, ο οποίος σταμάτησε να του μιλάει και του απαγόρευσε να εμφανιστεί στο θέατρο με το επίθετό του (Ρασσιάς). Έτσι, ο Χάρης Ρώμας έγινε γνωστός με το επώνυμο της μητέρας του (Ρώμα). Με τον πατέρα του συμφιλιώθηκε λίγο πριν τον θάνατό του.

Στις αυτοδιοικητικές εκλογές του 2019 εξελέγη περιφερειακός σύμβουλος Αττικής στην Περιφερειακή Ενότητα Κεντρικού Τομέα Αθηνών με την παράταξη του Γιώργου Πατούλη. Αρχικά ορίστηκε εντεταλμένος σύμβουλος θεατρικών και μουσικών εκδηλώσεων και στη συνέχεια αντιπεριφερειάρχης Πολιτισμού και Αθλητισμού.

Τηλεόραση

Παραπομπές

Εξωτερικοί σύνδεσμοι 
Χάρης Ρώμας στο imdb
Συνέντευξη
https://web.archive.org/web/20141102134837/http://senariografoi.gr/gr/members/members-list/i72

Έλληνες σκηνοθέτες
Έλληνες σεναριογράφοι
Έλληνες στιχουργοί
Έλληνες κωμικοί
Έλληνες άνδρες ηθοποιοί κινηματογράφου
Έλληνες άνδρες ηθοποιοί θεάτρου
Έλληνες άνδρες ηθοποιοί τηλεόρασης
Έλληνες αντιπεριφερειάρχες
Μάρτσα Ρεάλ

Μάρτσα Ρεάλ (Marcha Real, που σημαίνει βασιλικό εμβατήριο) είναι το επίσημο όνομα του Εθνικού Ύμνου της Ισπανίας. Είναι από τους λίγους εθνικούς ύμνους που δεν έχουν επίσημους στίχους.

Πρόκειται για παλαιό εμβατήριο των Γρεναδιέρων που καθιερώθηκε το 1700 κατά την ένωση των παλαιών Βασιλείων της Ισπανίας και που χρησιμοποιείται μέχρι σήμερα τόσο ως βασιλικό εμβατήριο όσο και ως Εθνικός Ύμνος.

Στίχοι

Παρότι το εμβατήριο δεν είχε στίχους, έχουν γραφτεί κάποιοι που τον συνοδεύουν, όπως κατά την περίοδο βασιλείας του Αλφόνσου ΙΓ΄ και του Φράνκο, αλλά ποτέ δεν έγιναν επίσημοι. Το 2007 η Ισπανική Ολυμπιακή Επιτροπή πρότεινε άλλους στίχους με την ευκαιρία της διεκδίκησης των Ολυμπιακών Αγώνων 2016 από την Μαδρίτη, αλλά δεν έτυχαν αποδοχής και αποσύρθηκαν.

Στίχοι Αλφόνσου ΙΓ΄

Εξωτερικοί σύνδεσμοι 
 Κυβερνητική ιστοσελίδα για τον εθνικό ύμνο (στα ισπανικά) 

Εθνικά σύμβολα της Ισπανίας
Εθνικοί ύμνοι
Παέγια

Η παέγια (ισπ. paella) είναι ένα παραδοσιακό φαγητό της Ισπανίας.

Αν και θεωρείται το τυπικό ισπανικό έδεσμα, στην πραγματικότητα η ύπαρξή του μάλλον οφείλεται στο πέρασμα των Μαυριτανών από την Ισπανία. Πρόκειται δηλαδή για συνταγή με αραβικές καταβολές.

Η παέγια στην ουσία είναι ένα πιλάφι από ρύζι με σαφράν, μέσα στο οποίο συνδυάζεται κρέας, ή συνηθέστερα, θαλασσινά και λαχανικά. Συχνά περιέχει κοτόπουλο, χοιρινό κρέας ή κουνέλι (Ανάμικτη Παέγια). Ανά περιοχές της Ισπανίας συναντά κανείς διαφορετικές εκδοχές. Για παράδειγμα, η λεγόμενη «παέγια της Βαλένθια» αποτελείται από ρύζι-σαφράν, λαχανικά, κοτόπουλο και σαλιγκάρια.

Εξωτερικοί σύνδεσμοι 

 Παέγια
 Παέγια
 Παέγια με θαλασσινά 

Ισπανική κουζίνα
Τρόφιμα με βάση το ρύζι
Τρόφιμα με βάση θαλασσινά
Εθνικά πιάτα
Κωνσταντίνος Σχινάς

Ο Κωνσταντίνος Σχινάς (Κωνσταντινούπολη 3 Οκτωβρίου 1801- Βιέννη 12 Μαΐου 1870) ήταν Έλληνας νομομαθής, πολιτικός και ο πρώτος πρύτανης του Πανεπιστημίου Αθηνών.

Βιογραφικά στοιχεία 
Γεννήθηκε στην Κωνσταντινούπολη και καταγόταν από την αρχοντική οικογένεια των Σχινάδων. Με την έκρηξη της επανάστασης ο Σχινάς πήγε στο Βερολίνο και το Παρίσι για να σπουδάσει νομικά. Επί Καποδίστρια διορίστηκε πάρεδρος στη Γραμματεία Εσωτερικών. Το 1833 διορίστηκε μέλος στην επιτροπή εξακρίβωσης της οικονομικής κατάστασης της Εκκλησίας και των μοναστηριών καθώς και πρόεδρος της επιτροπής για την οργάνωση των σχολείων. Τον Οκτώβριο του ίδιου χρόνου διετέλεσε υπουργός Δικαιοσύνης στην Κυβέρνηση του Αλέξανδρου Μαυροκορδάτου που διόρισε η Αντιβασιλεία και επίτροπος επικρατείας στην Ιερά Σύνοδο. Από τη θέση του υπουργού διαδραμάτισε καθοριστικό ρόλο στη δίκη των Πλαπούτα, Κολοκοτρώνη κ.ά. Αν και απείλησε τους δικαστές Πολυζωίδη και Τερτσέτη να υπογράψουν την καταδίκη των κατηγορουμένων, δεν κατάφερε να τους πείσει. Μετά τη δίκη του Κολοκοτρώνη παρέπεμψε σε δίκη τον Πολυζωίδη και τον Τσερτσέτη, χωρίς να μπορέσει να επιτύχει την καταδίκη τους. Στις αρχές Οκτωβρίου του 1834 στην Ανκόνα παντρεύτηκε την Μπετίνα, κόρη του διάσημου Γερμανού καθηγητή Φρίντριχ Καρλ φον Σαβινί, η οποία απεβίωσε στις 24 Αυγούστου του 1835 στην Αθήνα. Ο Σχινάς γράφει χαρακτηριστικά στους γονείς της στο Βερολίνο: «Στις 24 Αυγούστου τα χαράματα μέλλονταν στον άγγελό μου, στη μοναχοκόρη σας, να κλείσει τα μάτια της. Η ωραία γυναίκα μου έγινε νύφη του Κυρίου». Το 1837 διορίστηκε πρώτος πρύτανης του Πανεπιστημίου Αθηνών. Διετέλεσε και καθηγητής Ιστορίας από το 1837 ως το 1851. Χρημάτισε επίσης βουλευτής του πανεπιστημίου τη βουλευτική περίοδο του 1846. Αργότερα στάλθηκε ως πρέσβης της Ελλάδας στο Μόναχο και τη Βιέννη. Έγραψε διάφορα έργα μεταξύ των οποίων την «'Ιστορία του Βασιλείου της Βαυαρίας και του εν αύτη άρχοντος οίκου έρανισθεΐσα κατ' έπιτομήν εκ της του Μιλβιλέρου 'Ιστορίας ή έπιτέτακται έν παραρτήματι καί περιληπτικωτάτη γενεαλογική πραγματεία περί του Όλδεμβουργικοΰ οίκου» (1841) και την «Ιστορία των αρχαίων εθνών» (1845).
Απεβίωσε στη Βιέννη το 1870. Το όνομά του φέρει μια οδός στη συνοικία του Πεδίου του Άρεως στην Αθήνα.

Πηγές 
 Σχινάς Κωνσταντίνος (1801-1857), Αργολική Βιβλιοθήκη
 Κατάλοιπα Κ. Σχινά - Π.Αργυρόπουλου, Κατάλογος, Επιμέλεια: Δήμητρα Ανδριτσάκη, Κέντρο Νεοελληνικών Ερευνών ΕΙΕ, Αθήνα, 1974

Άλλη βιβλιογραφία 
 Θανάσης Χρήστου, Ο Κ.Δ. Σχινάς και η πρώτη Πρυτανεία στο Οθώνειο Πανεπιστήμιο (1837-1838), Τα Ιστορικά,  τομ.9, τ/χ.17 (Δεκέμβριος 1992),σελ.371-384

Εξωτερικοί σύνδεσμοι 
 

Σχινάς
Σχινάς
Σχινάς
Σχινας
Σ
Οικογένεια Σχινά
367 π.Χ.



Γεγονότα

Γεννήσεις

Θάνατοι 

 Διονύσιος ο Πρεσβύτερος, τύραννος των Συρακουσών.

Έτη
364 π.Χ.



Γεγονότα
 Μάχη των Κυνός Κεφαλών.

Γεννήσεις

Θάνατοι
Πελοπίδας, στη μάχη της Μαντίνειας εναντίον του Αλέξανδρου των Φερών.
Έτη
Α.Ο. Θήβα

Ο Α.Ο. Θήβα είναι ελληνικός αθλητικός σύλλογος, με έδρα την πόλη της Θήβας, στη Βοιωτία. Επίσημο έτος ίδρυσης του είναι το 1968 και δραστηριοποιείται στο άθλημα του ποδοσφαίρου. Αυτό το διάστημα λαμβάνει μέρος στο πρωτάθλημα της Α΄ Κατηγορίας Ε.Π.Σ. Βοιωτίας.

Τα επίσημα χρώματα της ομάδας είναι το Βυσσινί, το Μαύρο και το Άσπρο και έδρα της είναι το Δημοτικό Στάδιο Θήβας χωρητικότητας 1.173 θέσεων.

Ιστορία 
Ο Αθλητικός Όμιλος «η Θήβα» ιδρύθηκε το 1968 ύστερα από την συγχώνευση του Κάδμου Θηβών (ιδρύθηκε το 1958 έπειτα από συγχώνευση των Άρη Θηβών και Θηβαϊκού) και του Ιωνικού Αστέρα (ιδρύθηκε το 1908 στα Σώκια της Σμύρνης και με τον διωγμό του 1922 εγκαταστάθηκε στην Ελλάδα και τη Θήβα). Έκτοτε, ο Α.Ο. "η Θήβα" είναι η μεγάλη ποδοσφαιρική δύναμη της πόλης της Θήβας, την οποία έχει εκπροσωπήσει 3 φορές στη Β' Εθνική κατηγορία (1969-70, 1972-73 και 1982-83), 8 φορές στη Γ' Εθνική κατηγορία (1983-84, 1984-85, 1985-86, 1986-87, 2006-07, 2007-08, 2016-17 και 2017-18) και 18 φορές στο Περιφερειακό πρωτάθλημα (1977-78, 1981-82, 1987-88, 1989-90, 1990-91, 1991-92, 1992-93, 1993-94, 1994-95, 1995-96, 1996-97, 2003-04, 2004-05, 2005-06, 2008-09, 2009-10, 2010-11 και 2011-12), που από την περίοδο 1987-88 ονομάστηκε Δ' Εθνική κατηγορία. Επίσης, την περίοδο 1990-91 ήταν φιναλίστ του Κυπέλλου Ερασιτεχνών Ελλάδας, ενώ μέχρι και το 2013 μετρούσε 9 κατακτήσεις Κυπέλλου Βοιωτίας.

Στις 31 Ιανουαρίου του 2012, ο Α.Ο. "η Θήβα" αποχώρησε από το πρωτάθλημα της Δ' Εθνικής 2011-12, λόγω των έντονων οικονομικών προβλημάτων που αντιμετώπιζε, με αποτέλεσμα να αποκλειστεί από το πρωτάθλημα. Από την επόμενη περίοδο (2012-13) έλαβε μέρος στο πρωτάθλημα της Α' Κατηγορίας Ε.Π.Σ. Βοιωτίας  για 15η φορά στην ιστορία του (έχει 4 συμμετοχές στην Α ‘ κατηγορία Ε.Π.Σ. Ευβοίας-Βοιωτίας πριν την δημιουργία της αυτόνομης Ε.Π.Σ. Βοιωτίας το 1973). Την περίοδο 2014-15 αναδείχθηκε κυπελλούχος (για 10η φορά) και πρωταθλήτρια Βοιωτίας, ωστόσο όμως έπειτα από αγώνες μπαράζ με πρωταθλήτριες ομάδες άλλων νομών, έχασε την άνοδο και παρέμεινε στην Α' Κατηγορία. Την αμέσως επόμενη περίοδο, 2015-16, κατακτά εκ νέου το πρωτάθλημα και συμμετέχει στο ειδικό πρωτάθλημα ανόδου, όπου κατακτά την 1η θέση στον 7ο όμιλο και κερδίζει τελικά την άνοδο στην Γ' Εθνική κατηγορία (η Δ' Εθνική από την περίοδο 2012-13 έπαψε να υφίστανται).

Ιστορία πρωταθλήματος

Συμμετοχές

Έμβλημα

Εξέλιξη του εμβλήματος

Διακρίσεις

Πρωτάθλημα 
 Γ΄ Εθνική
Νικητές (2): 1971-72, 1981–82
 Πρωτάθλημα Πρωταθλητριών Ε.Π.Σ.
Νικητές (1): 2016
 Δ΄ Εθνική
Νικητές (1): 2005–06
 Α΄ Κατηγορία Ε.Π.Σ. Ευβοίας - Βοιωτίας / Α' Κατηγορία Ε.Π.Σ. Βοιωτίας
Νικητές (8): 1968–69, 1971–72 / 1976–77, 1980–81, 1988–89, 2002–03, 2014–15, 2015–16

Κύπελλο 
 Κύπελλο Ε.Π.Σ. Βοιωτίας 
Νικητές (11): 1978–79, 1979–80, 1981–82, 1989–90, 1990–91, 1991–92, 1993–94, 1995–96, 2003–04, 2014–15, 2017–18

Παραπομπές

Εξωτερικοί σύνδεσμοι 

 Επίσημο ιστολόγιο

 
Αθλητικοί σύλλογοι Βοιωτίας
Ιδρύσεις αθλητικών συλλόγων το 1968
Ποδοσφαιρικές ομάδες Ελλάδας
Ιδρύσεις ποδοσφαιρικών ομάδων το 1968
Ποδοσφαιρικές ομάδες στη Θήβα
102 FM

Ο 102 FM είναι το Πρώτο Πρόγραμμα του Ραδιοφωνικού Σταθμού Μακεδονίας της Γενικής Διεύθυνσης ΕΡΤ3 με έδρα τη Θεσσαλονίκη. Το πρόγραμμα είναι ενημερωτικό και επικεντρώνεται στην περιφέρεια. Αποτελεί έναν από τους γνωστότερους ενημερωτικούς σταθμούς της Θεσσαλονίκης ενώ εδώ και μερικό καιρό εκπέμπει και στα βραχέα κύματα ορισμένες ώρες της ημέρας.

Ιστορία
Ο σταθμός ξεκίνησε τη λειτουργία του την Παρασκευή 9 Σεπτεμβρίου του 1988, αλλά αποτελεί διάδοχος του ραδιοφωνικού σταθμού της τότε ΕΡΤ2 (πρώην ΥΕΝΕΔ) στην περιοχή και ο οποίος μέχρι το 1988 εξέπεμπε μόνο στα μεσαία κύματα, και έτσι από τότε μετεξελίχθηκε στο σημερινό 102 FM.

Μετά την ΕΡΤ
Στις 11 Ιουνίου 2013 αποφάσισε η κυβέρνηση Σαμαρά την κατάργηση και οριστική διακοπή λειτουργίας της ΕΡΤ. Ωστόσο, μετά το κλείσιμό της, ο σταθμός συνέχιζε να εκπέμπει στους 103.3 FM, υπό το όνομα ΕΡΑ Θεσσαλονίκης.

Από το 2015 η συχνότητα χρησιμοποιήθηκε από τη ΝΕΡΙΤ και εκεί για αρκετό χρονικό διάστημα εξέπεμπε η ΝΕΡΙΤ Μακεδονίας, η οποία την είχε αντικαταστήσει.

Επιστροφή στην ΕΡΤ & ΕΡΤ3
Η ΕΡΤ ξεκίνησε ξανά τη λειτουργία της στις 11 Ιουνίου 2015. Από εκείνη τη μέρα, μέχρι και τις 30 Αυγούστου 2015, ο 102 FM μαζί με τον 95.8 FM εξέπεμπαν το κοινό πρόγραμμα του Ραδιοφωνικού Σταθμού Μακεδονίας στη βόρεια Ελλάδα και, συνεπώς τα δύο ραδιόφωνα επέστρεψαν στην ΕΡΤ. Οι δύο συχνότητες ξεκίνησαν κανονικά το ξεχωριστό πρόγραμμά τους στις 31 Αυγούστου 2015.

Εγκαταστάσεις
Οι εγκαταστάσεις του σταθμού είναι στην Θεσσαλονίκη, στην οδό Αγγελάκη 14, δίπλα από τις εγκαταστάσεις της Διεθνούς Εκθέσεως Θεσσαλονίκης.

Λογότυπα

Παραπομπές

Εξωτερικοί σύνδεσμοι
Ακούστε ζωντανά τον 102 FM στο ERT Echo
Δείτε το πρόγραμμα του 102 FM στο ERT Echo

Ελληνική Ραδιοφωνία
Ελληνικοί ραδιοφωνικοί σταθμοί
Μέσα Μαζικής Ενημέρωσης της Θεσσαλονίκης
Ηλιόκαστρο Αργολίδας

Το Ηλιόκαστρο (παλαιά ονομασία: Καρακάσι) είναι ημιορεινό χωριό του νομού Αργολίδας. Το χωριό είναι κτισμένο στο οροπέδιο των Ειλεών, στους πρόποδες της οροσειράς Αδέρες και σε υψόμετρο 196 μέτρων. Απέχει 7 χλμ από την Ερμιόνη και 66 χλμ. από το Ναύπλιο. Διοικητικά υπάγεται στην Κοινότητα Ηλιόκαστρου της Δημοτικής Ενότητας Ερμιόνης του Δήμου Ερμιονίδας.

Το χωριό έχει, σύμφωνα με την απογραφή του 2011, 550 μόνιμους κατοίκους που ασχολούνται κυρίως με την κτηνοτροφία, την ελαιοκομία και την αμπελουργία. Το κρασί του Ηλιοκάστρου είναι γνωστό για τη γεύση του ενώ το λάδι που παράγεται θεωρείται εξαιρετικής ποιότητας.

Ονομασία 
Το όνομα του χωριού δόθηκε απο τον Ιωάννη Β. Δέστε το 1931, διότι λουζεται από άπλετο φως. Πριν από το 1928 ονομαζόταν "Καρακάσι", το οποίο σήμαινε "μαύρα φρύδια" (kara kaş) στα Τούρκικα. Η ονομασία Καρακάσι διατηρήθηκε μέχρι το 1927, όταν το ελληνικό κράτος αποφάσισε να μετονομάσει το χωριό σε Ηλιόκαστρο

Ιστορία 
Το σύγχρονο χωριό είναι κτισμένο στην θέση της αρχαίας Ειλεούς, γνωστή για το κρασί της. Ακόμα και σήμερα σώζεται ο περίβολος των τειχών με πολυγωνικό χτίσιμο στο μικρό ύψωμα που χρησίμευε ως Ακρόπολη του χωριού. Σύμφωνα με μαρτυρία του Παυσανία υπήρχαν εκεί τα ιερά της Δήμητρας και της κόρης της.  

Προς το τέλος της βυζαντινής περιόδου ο αυτοκράτορας Θεόδωρος Α΄ Παλαιολόγος ίδρυσε ένα μικρό οικισμό, το Παλαιοκατούντι. Ο οικισμός αυτός αυτός χρησίμευσε ως κατοικίες των φρουρών, οι οποίοι φύλαγαν το πέρασμα προς την Θερμησία. Δίπλα στον οικισμό αυτό βρίσκεται και το φρούριο του Ηλιοκάστρου, το οποίο χρησιμοποιήθηκε για τον έλεγχο των περασμάτων προς Θερμησία και αποτέλεσε το σύνορο της παραπαίουσας βυζαντινής αυτοκρατορίας με την βενετοκρατούμενη Τροιζηνία. Χαρακτηριστικό του φρούριου του Ηλιοκάστρου ήταν η ορατότητα τόσο του κόλπου του Ναυπλίου όσο και της Ύδρας.

Από τις αρχές του 20ου αιώνα 1905-1978, λειτουργούσαν στην περιοχή μεταλλεία όπου γινόταν εξαγωγή σιδηροπυρίτη, δίνοντας μία οικονομική ανάσα για την περιοχή.

Πληθυσμός 
Αν και το χωριό είχε αναγνωριστεί απο την ίδρυση του Ελληνικού κράτους δεν αναγνωρίστηκε στις απογραφές παρά το 1907. Απο το 1907 μέχρι και το 1940 το χωριό είχε πολύ μεγάλη αύξηση του πληθυσμού του ενώ έκτοτε έχει υπάρξει σημαντική μείωση.

Αξιοθέατα 
Ο επισκέπτης μπορεί να απολαύσει την ποιότητα του φαγητού αλλά κυρίως το καλό κρασί. Το Σεπτέμβριο γίνεται γιορτή κρασιού με οίνους τοπικής παραγωγής, όπου έχει κανείς την δυνατότητα να δοκιμάσει εκλεκτές ποικιλίες κρασιού. Υπάρχουν αρκετές παραδοσιακές ταβέρνες με ντόπια κρέατα και ντόπιο κρασί. Κεντρικό σημείο του χωριού αποτελεί η πλατεία του με το πέτρινο συντριβάνι, η οποία βρίσκεται δίπλα στη γέφυρα που χωρίζει το χωριό στα δύο. Δίπλα βρίσκεται η εκκλησία του χωριού, αφιερωμένη στους Αποστόλους Πέτρο και Παύλο και το κτίριο πολιτιστικών εκδηλώσεων του χωριού, το οποίο παλιά ήταν δημοτικό σχολείο. Μαζί με την εκκλησία των Αποστόλων Πέτρου και Παύλου, υπάρχει μία άλλη εκκλησία κάτω από αυτήν αφιερωμένη στον Νικόλαο Πλανά.

Παραπομπές

Εξωτερικοί σύνδεσμοι 
 Κόμβος Νομαρχιακής Αυτοδιοίκησης Αργολίδας

Χωριά του νομού Αργολίδας
Δήμος Ερμιονίδας
359 π.Χ.



Γεγονότα
 Βασιλιάς της Μακεδονίας ο Φίλιππος Β'

Γεννήσεις
Φίλιππος Γ', βασιλιάς της Μακεδονίας

Θάνατοι

Έτη
352 π.Χ.



Γεγονότα

Γεννήσεις 
Θεσσαλονίκη, πριγκίπισσα της Μακεδονίας

Θάνατοι 

Έτη
345 π.Χ.



Γεγονότα 
 Οι Φοίνικες εξεγείρονται κατά της κυριαρχίας των Περσών.

Γεννήσεις

Θάνατοι 

Έτη
343 π.Χ.



Γεγονότα 
 Οι Πέρσες προσαρτούν ξανά στα εδάφη τους την Αίγυπτο.

Γεννήσεις

Θάνατοι 

Έτη
Σεργκέι Κορολιόφ

Ο Σεργκέι Πάβλοβιτς Κορολιόφ, ορθότερα Καραλιόφ (ρωσική γλώσσα Сергей Павлович Королёв,  ; ΔΦΑ: [sʲɪrˈgʲej ˈpavɫəvʲɪt͡ɕ kɐrɐˈlʲɵf]  γνωστός και με τη λανθασμένη προφορά Κορόλεφ, 12 Ιανουαρίου 1907 - 14 Ιανουαρίου 1966) ήταν Σοβιετικός επιστήμονας, ο οποίος υπήρξε ο μεγάλος αρχιτέκτονας των διαστημικών επιτευγμάτων της Σοβιετικής Ένωσης κατά τον Ψυχρό Πόλεμο.

Η ζωή του 
Ο Σεργκέι Κορολιόφ γεννήθηκε στις 12 Ιανουαρίου 1907. Κατά το διάστημα του Μεσοπολέμου συμμετείχε σε ερασιτεχνικές ομάδες που εφάρμοζαν κάμερες σε πυραύλους και τους εκτόξευαν ψηλά πάνω από την ατμόσφαιρα και κινηματογραφούσαν τη Γη από ύψος περίπου 20 μιλίων. Στα τέλη του Β΄ Παγκοσμίου πολέμου εξορίστηκε σε γκούλαγκ με την κατηγορία της προδοσίας που στην πραγματικότητα δεν διέπραξε. Πέρασε εκεί έξι χρόνια, όταν ο ίδιος ο Στάλιν έδωσε διαταγή για την αποφυλάκισή του. Δουλειά του ήταν να αποκρυπτογραφήσει για τους Ρώσους την τεχνολογία των γερμανικών πολεμικών πυραύλων, των λεγόμενων V2. Κατά τη διάρκεια του Ψυχρού Πολέμου υπήρξε ο αρχισχεδιαστής των Σοβιετικών. Η ταυτότητά του παρέμεινε κρατικό μυστικό μέχρι τον θάνατό του στις 14 Ιανουαρίου 1966 από καρδιακή προσβολή.

Το έργο του 

Ο Σεργκέι Κορολιόφ ήταν ο άνθρωπος πίσω από τα βασικά διαστημικά επιτεύγματα των Σοβιετικών στις δεκαετίες του 1950 και του 1960. Συμμετείχε στην ομάδα που κατασκεύασε και προετοίμασε για εκτόξευση τον Σπούτνικ 1, τον πρώτο τεχνητό δορυφόρο, που σηματοδότησε την έναρξη της διαστημικής εποχής. Ήταν υπεύθυνος για τις προετοιμασίες της εκτόξευσης του Γιούρι Γκαγκάριν του πρώτου ανθρώπου στο διάστημα, και για το πρόγραμμα Βοσχόντ, που χάρισε στη Σοβιετική Ένωση την πρωτιά και στον διαστημικό περίπατο από τον Αλεξέι Λεόνοφ, όπως και τις πρωτιές για διμελές και τριμελές πλήρωμα στο διάστημα. Ανέπτυξε επίσης τον πύραυλο Ν1, για τις αποστολές των Σοβιετικών στη Σελήνη. Όλα του τα επιτεύγματα γιορτάζονται ακόμα στη Ρωσία. Τα δικής του σχεδίασης σκάφη R7 και Σογιούζ χρησιμοποιούνται ακόμα, σαράντα χρόνια μετά την πρώτη τους πτήση.

Σοβιετικό διαστημικό πρόγραμμα
1 π.Χ.

Η τρέχουσα σελίδα αφορά το έτος 1 π.Χ. κατά το Γρηγοριανό ημερολόγιο

Γεγονότα

Γεννήσεις

Θάνατοι 
15 Αυγούστου - Αυτοκράτορας Άι των Χαν

01 πχ
4 π.Χ.

Η τρέχουσα σελίδα αφορά το έτος 4 π.Χ. κατά το Γρηγοριανό ημερολόγιο

Γεγονότα

Γεννήσεις 
Σενέκας ο Νεότερος, Ρωμαίος φιλόσοφος και πολιτικός

Θάνατοι 

Έτη
5 π.Χ.

Η τρέχουσα σελίδα αφορά το έτος 5 π.Χ. κατά το Γρηγοριανό ημερολόγιο

Γεγονότα

Γεννήσεις 
15 Ιανουαρίου - Αυτοκράτορας Κουάνγκγου των Χαν

Θάνατοι 

Έτη
7 π.Χ.

Η τρέχουσα σελίδα αφορά το έτος 7 π.Χ. κατά το Γρηγοριανό ημερολόγιο

Γεγονότα

Γεννήσεις 
Πιθανή ημερομηνία γέννησης του Ιησού, σύμφωνα με την εμφάνισή του μίας τριπλής Σύνοδο του πλανήτη Δίας και Κρόνος στο ζώδιο των Ιχθύων (στα δυτικά γης ) το Μάιο μέχρι τον Δεκέμβριο του ίδιου έτους από το 854 χρόνων, με τη σταθεροποίηση στη  12 Νοεμβρίου, 7 π.Χ.. Επίσης ήταν και μία Ηλιοκεντρική Σύνοδος

Θάνατοι 
Αριστόβουλος Δ΄, πρίγκιπας της Ιουδαίας
Διονύσιος ο Αλικαρνασσεύς, Έλληνας ιστορικός

Παραπομπές

Έτη
8 π.Χ.

Η τρέχουσα σελίδα αφορά το έτος 8 π.Χ. κατά το Γρηγοριανό ημερολόγιο

Γεγονότα

Γεννήσεις

Θάνατοι 
27 Νοεμβρίου - Οράτιος, Ρωμαίος ποιητής

Έτη
14 π.Χ.

Η τρέχουσα σελίδα αφορά το έτος 14 π.Χ. κατά το Γρηγοριανό ημερολόγιο

Γεγονότα

Γεννήσεις 
23 Οκτωβρίου - Αγριππίνα η Πρεσβύτερη, Ρωμαία ευγενής

Θάνατοι
21 π.Χ.



Γεγονότα 
 Ο Αύγουστος επισκέπτεται τη Σπάρτη.

Γεννήσεις

Θάνατοι 

Έτη
22 π.Χ.

Η τρέχουσα σελίδα αφορά το έτος 22 π.Χ. κατά το Γρηγοριανό ημερολόγιο

Γεγονότα

Γεννήσεις

Θάνατοι
24 π.Χ.

Η τρέχουσα σελίδα αφορά το έτος 24 π.Χ. κατά το Γρηγοριανό ημερολόγιο

Γεγονότα

Γεννήσεις

Θάνατοι
30 π.Χ.



Γεγονότα 
31 Ιουλίου - Μάχη της Αλεξάνδρειας: Ο Μάρκος Αντώνιος επιτυγχάνει μικρή νίκη εναντίον των δυνάμεων του Οκταβιανού αλλά στη συνέχεια οι περισσότεροι στρατιώτες του λιποτακτούν, γεγονός που την επόμενη μέρα τον οδηγεί στην αυτοκτονία.
1 Αυγούστου - Ο Οκταβιανός (αργότερα γνωστός ως Αύγουστος) εισέρχεται στην Αλεξάνδρεια της Αιγύπτου, θέτοντάς την υπό τον έλεγχο της Ρωμαϊκής Δημοκρατίας. 
12 Αυγούστου - Η Ρωμαία Λιβία Δρουσίλλα δολοφονεί την βασίλισσα των Πτολεμαίων Κλεοπάτρα Φιλοπάτωρ στην Αλεξάνδρεια.
23 Αυγούστου - Μετά την επιτυχημένη εισβολή στην Αίγυπτο, ο Οκταβιανός εκτελεί τον Μάρκο Αντώνιο Αντύλλο, μεγαλύτερο γιο του Μάρκου Αντώνιου, και τον Πτολεμαίο ΙΕ' Καισαρίωνα, τελευταίο βασιλιά της δυναστείας των Πτολεμαίων στην Αίγυπτο και μοναδικό παιδί του Ιούλιου Καίσαρα και της Κλεοπάτρας.

Γεννήσεις

Θάνατοι 
1 Αυγούστου - Μάρκος Αντώνιος, Ρωμαίος πολιτικός και στρατηγός
12 Αυγούστου - Κλεοπάτρα Ζ', βασίλισσα της Αιγύπτου
23 Αυγούστου - Πτολεμαίος ΙΕ΄ Καισαρίων, φαραώ της Αιγύπτου
Υρκανός Β΄, βασιλιάς της Ιουδαίας

Έτη
50 π.Χ.



Γεγονότα 
 Ο Ερμαίος ιδρύει ελληνικό βασίλειο στην Πενταποταμία (Παντζάμπ).

Γεννήσεις

Θάνατοι 

Έτη
54 π.Χ.



Γεγονότα 
 Ο Κράσσος εισβάλλει στη Μακεδονία.

Γεννήσεις

Θάνατοι 
31 Ιουλίου - Αυρηλία Κόττα, Ρωμαία αριστοκράτισσα

Έτη
77 π.Χ.



Γεγονότα

Γεννήσεις
 Μάρκος Αιμίλιος Λέπιδος

Θάνατοι

Έτη
80 π.Χ.



Γεγονότα

Γεννήσεις 
Βιτρούβιος, Ρωμαίος αρχιτέκτονας και συγγραφέας

Θάνατοι 
Ιούνιος - Βερενίκη Γ', φαραώ της Αιγύπτου
82 π.Χ.



Γεγονότα 
 Τερματίζεται ο Δεύτερος Μιθριδατικός Πόλεμος ανάμεσα στον Πόντο και τη Ρωμαϊκή Δημοκρατία.

Γεννήσεις

Θάνατοι 

Έτη
84 π.Χ.



Γεγονότα
Οι Ναβαταίοι Άραβες κυριεύουν τη Δαμασκό.

Γεννήσεις

Θάνατοι

Έτη
97 π.Χ.



Γεγονότα 
 Συμβατική ημερομηνία ανάρρησης στον θρόνο του αυτοκράτορα της Ιαπωνίας Σουτζίν.

Παραπομπές
104 π.Χ.



Γεγονότα 
 Λαμβάνουν χώρα σοβαρές ταραχές στην Αθήνα με τους δούλους.

Γεννήσεις

Θάνατοι 

Έτη
111 π.Χ.



Γεγονότα 
 Ο Εύδοξος ο Κυζικηνός πραγματοποιεί το δεύτερο από τα ταξίδια του στην Ινδία.

Γεννήσεις

Θάνατοι 
 Κλεοπάτρα Τρύφαινα, πριγκίπισσα της αρχαίας Αιγύπτου

Έτη
128 π.Χ.



Γεγονότα 
 Η Βασίλισσα της Αιγύπτου Κλεοπάτρα Β', παραδίδει στρατό στο Δημήτριο Β' το Νικάτορα ελπίζοντας να τον εμπλέξει στον εμφύλιο πόλεμο που είχε ξεσπάσει στην πτολεμαϊκή Αίγυπτο, ανάμεσα σε εκείνη και τον αδερφό της και φαραώ Πτολεμαίο Η' Φύσκονα. 
 Σε αντίποινα ο Πτολεμαίος υποστηρίζει τον Αλέξανδρο B' Ζαβίνα στην άνοδό του στο θρόνο της Συρίας.
 Ο Ανδρίσκος παίρνει την Ημαθία σκοτώνοντας σε μάχη τον ύπατο Καρακάλλα

Γεννήσεις

Θάνατοι 

Καρακάλλας ο Ημάθιος , σκοτώθηκε το 128 σε μάχη ενάντια στον Ανδρίσκο .
Έτη
143 π.Χ.



Γεγονότα 
 Θανατώνεται ο Αρχιερέας των Εβραίων, ο Ιωνάθαν.

Γεννήσεις 
Φίλιππος ( γιος Ανδρίσκου )

Θάνατοι 

Έτη
155 π.Χ.



Γεγονότα
Στην Κοιλάδα του Ινδού, ο Μένανδρος ιδρύει το  Ινδοελληνικό Βασίλειο.

Γεννήσεις

Θάνατοι

Έτη
160 π.Χ.



Γεγονότα 
 Ο Δημήτριος Α' ανατρέπει τον Τίμαρχο, επαναστάτη σατράπη της Μηδίας και λαμβάνει την επωνυμία «ο Σωτήρ» από τους ευγνώμονες κατοίκους της Βαβυλωνίας.
 Επίσης στη Μάχη στα Έλασα ο στρατός των Σελευκιδών, υπό το στρατηγό Βακχίδη, νικά αυτόν των Ιουδαίων επαναστατών. Ο αρχηγός των επαναστατών, Ιούδας ο Μακκαβαίος σκοτώνεται στη μάχη.

Γεννήσεις 
 Κλεοπάτρα Γ', Βασίλισσα της Αιγύπτου στο πλάι του θείου της Πτολεμαίου Η' του Φύσκονος.
 Θεοδόσιος της Βιθυνίας, Έλληνας αστρονόμος και μαθηματικός.

Θάνατοι 

 Λούκιος Αιμίλιος Παύλος Μακεδονικός, Ρωμαίος πολιτικός και στρατηγός.
 Αρτάξιας Α΄, Έλληνας βασιλιάς της Αρμενίας.
 Απολλόδοτος Α΄, Έλληνας βασιλιάς.
 Ιούδας ο Μακκαβαίος, ηγέτης της επανάστασης των Ιουδαίων εναντίον της αρχής των Σελευκίδων.
 Τίμαρχος της Μηδίας.
Έτη
168 π.Χ.



Γεγονότα
Ο βασιλιάς της Ιλλυρίας, Γένθιος, ηττάται στη Σκόδρα από το ρωμαϊκό στρατό του Λεύκιου Ανίκιου Γάλλου και μεταφέρεται αιχμάλωτος στο Γκούμπιο. Αυτή η απώλεια στερεί έναν πολύτιμο σύμμαχο από τo Μακεδονικό βασίλειο και αποδυναμώνει σημαντικά τον Περσέα της Μακεδονίας στη μάχη του με τη Ρώμη.
Ο Ρωμαίος στρατηγός Λούκιος Αιμίλιος Παύλος εκλέγεται ύπατος. 
22 Ιουνίου - Μάχη της Πύδνας: Οι Ρωμαίοι υπό τον Λούκιο Αιμίλιο Παύλο νικούν τον Μακεδόνα βασιλιά Περσέα, δίνοντας τέλος στον Τρίτο Μακεδονικό Πόλεμο.
 Η Μακεδονία διαιρείται σε τέσσερα ανεξάρτητα μεταξύ τους κράτη, ο στρατός της διαλύεται, μέρος του πληθυσμού αποστέλλεται στη Ρώμη. Ο Περσέας παραδίδεται στον Αιμίλιο Παύλο και οδηγείται στην Ιταλία.
 Νέα εισβολή του Αντίοχου Δ' στην Αίγυπτο. Τα τρία αδέρφια-βασιλείς συμφιλιωμένα ζητούν τη μεσολάβηση της Ρώμης.
 Ο Αντίοχος Δ' Επιφανής αναγκάζεται από τους Ρωμαίους να εγκαταλείψει την Αίγυπτο. Ο Έκτος Συριακός Πόλεμος λαμβάνει τέλος. Για πέντε χρόνια τα τρία αδέρφια συμβασιλεύουν.

Γεννήσεις

Θάνατοι 

Έτη
171 π.Χ.



Γεγονότα
Ξεσπά ο Τρίτος Μακεδονικός Πόλεμος, ανάμεσα στη Μακεδονία και τη Ρώμη. Ο βασιλιάς των Σελευκιδών, Αντίοχος Δ' Επιφανής, και ο γαμπρός του βασιλιά Περσέα, Προύσιας Β' της Βιθυνίας, αρνούνται να τον βοηθήσουν.
Λαμβάνει χώρα η Μάχη του Καλλίκινου ανάμεσα στις δύο δυνάμεις. Επικεφαλής των Μακεδόνων ήταν ο βασιλιάς τους, Περσέας, ενώ τον ρωμαϊκό στρατό καθοδηγούσε ο Κράσσος. Η μάχη έληξε υπέρ των Μακεδόνων.
Τον Ιάσωνα στη θέση του Ανωτάτου Ιερέα της Ιερουσαλήμ αντικαθιστά ο Μενέλαος. 
Ξεσπά επανάσταση στην Κιλικία.
Μάχη της Φάλαννας,Ρωμαίοι εναντίον Μακεδόνων.Νικούν οι δεύτεροι.

Γεννήσεις

Θάνατοι

Έτη
174 π.Χ.



Γεγονότα 
 Ο Ιάσων γίνεται ανώτατος ιερέας στην Ιερουσαλήμ.

Γεννήσεις

Θάνατοι 
Τίτος Κόιντος Φλαμινίνος, Ρωμαίος πολιτικός

Έτη
187 π.Χ.



Γεγονότα
Θάνατος του Αντίοχου Γ' του Μέγα. Τον διαδέχεται ο γιος του, Σέλευκος Δ' Φιλοπάτωρ.

Γεννήσεις
 Κλειτόμαχος ο Καρχηδόνιος (Καρχηδόνα 187- Αθήνα 109 π.Χ.), φιλόσοφος.

Θάνατοι
Αντίοχος Γ΄ ο Μέγας, βασιλιάς των Σελευκιδών

Έτη
195 π.Χ.



Γεγονότα 
 Υπογράφεται ειρήνη ανάμεσα στους Σελευκίδες και τους Πτολεμαίους.

Γεννήσεις 
Μιθριδάτης Α', βασιλιάς της Παρθίας

Θάνατοι 
 Ερατοσθένης, μαθηματικός, φιλόσοφος, αστρονόμος, γεωγράφος και λόγιος από την Κυρήνη, διευθυντής της Βιβλιοθήκης της Αλεξάνδρειας, ο πρώτος λόγιος που υπολόγισε σχεδόν με ακρίβεια το μήκος του Ισημερινού της Γης.

Έτη
197 π.Χ.



Γεγονότα 
 Ο Τίτος Κόιντος Φλαμινίνος, Ύπατος της Ρώμης, συγκαλεί πολεμικό συμβούλιο στη Βοιωτία, όπου ο Άτταλος Α΄ της Περγάμου παθαίνει εγκεφαλικό. Φεύγει από τη ζωή το φθινόπωρο. Τον διαδέχεται ο γιος του, Ευμένης Β΄.
 Ολοκληρωτική ήττα του βασιλιά της Μακεδονίας, Φιλίππου Ε΄ από τους Ρωμαίους στην περιοχή Κυνός Κεφαλές. Νικητής στρατηγός ο Τίτος Κόιντος Φλαμινίνος.
 Ανάμεσα στους όρους της ειρήνης είναι και η αποστολή του γιου του Φιλίππου, Δημητρίου, στη Ρώμη με την ιδιότητα του ομήρου.
 Ο Αντίοχος Γ΄ ο Μέγας επεκτείνει την κυριαρχία του στη Μικρά Ασία.
 Ο Πτολεμαίος Ε΄ Επιφανής ενθρονίζεται επισήμως ως βασιλιάς της Αιγύπτου σε ηλικία δώδεκα ετών. 
 Ξεκινά στην Αίγυπτο πολιορκία της Λυκόπολης όπου ήταν κλεισμένοι επαναστάτες. Λίγο μετά ο Πτολεμαίος Ε΄ καταπνίγει την επανάσταση στο Δέλτα του Νείλου.

Γεννήσεις

Θάνατοι 
Άτταλος Α', βασιλιάς της Περγάμου

Έτη
206 π.Χ.



Γεγονότα
 Ο Σκιπίων ο Αφρικανός επιχειρεί σπουδαία νίκη κατά των Καρχηδονίων στην Αλκαλά ντε Ρίο και ιδρύεται η Ιτάλικα.
Οι Αιτωλοί συνάπτουν συνθήκη με το βασιλιά της Μακεδονίας,  Φίλιππο Ε'.
Στην Κίνα, η Δυναστεία των Χαν, απομακρύνει από την εξουσία τη Δυναστεία των Κιν.

Θάνατοι
 Χρύσιππος, στωικός φιλόσοφος από τους Σόλους ή την Ταρσό της Κιλικίας.

Έτη
214 π.Χ.



Γεγονότα

Γεννήσεις

Θάνατοι
 Δημήτριος, κυβερνήτης του Φάρου
 Ιερώνυμος, τύραννος των Συρακουσών

Έτη
216 π.Χ.



Γεγονότα 
Άνοιξη - Ο Καρχηδόνιος στρατηγός Αννίβας μεταφέρει τις δυνάμεις του προς το νότο μέσω της Ιταλίας και πολιορκεί τη μεγάλη στρατιωτική αποθήκη ανεφοδιασμού στις Κάννες.
2 Αυγούστου - Β΄ Καρχηδονιακός Πόλεμος: Μάχη των Καννών. Ο καρχηδονιακός στρατός με επικεφαλής τον Αννίβα νικά τον αριθμητικά ανώτερο ρωμαϊκό στρατό.
 Ο Φίλιππος Ε΄ της Μακεδονίας εκστρατεύει στην Αδριατική.
 Το βασιλικό ζεύγος της Αιγύπτου, Πτολεμαίος Δ΄ και Αρσινόη Γ΄, εισάγεται στην οικογενειακή λατρεία υπό το όνομα "Θεοί Φιλοπάτορες".
 Συνάπτεται συμμαχία ανάμεσα στον ηγεμόνα των Σελευκιδών, Αντίοχο Γ΄ το Μέγα, και το βασιλιά της Περγάμου, Άτταλο Α΄.

Γεννήσεις

Θάνατοι 

Έτη
227 π.Χ.



Γεγονότα
Ο Αντίγονος Γ' Δώσων επιτίθεται στην Καρία, και σβήνει την επιρροή της στην Πριήνη και τη Σάμο, με τη βοήθεια του τυράννου Ολύμπιχου.
Ο Αντίγονος Γ' παντρεύεται τη χήρα του Δημητρίου Β' Αιτωλικού, τη Φθία και υιοθετεί τον ανήλικο γιο της, Φίλιππο. 
Η Βοιωτία και η Φωκίδα συμμαχούν με την Αχαϊκή Συμπολιτεία. 
Η Αιτωλική Συμπολιτεία, ανήσυχη, κλείνει συμφωνία με τον Αντίγονο και το βασιλιά της Σπάρτης, τον Κλεομένη Γ'.
Λαμβάνουν χώρα επαναστατικές μεταρρυθμίσεις από τον Κλεομένη Γ' στη Σπάρτη. Παράλληλα σημειώνονται σημαντικές επιτυχίες του εναντίον των Αχαιών.
Σφοδρός σεισμός πλήττει το νησί της Ρόδου.

Γεννήσεις

Θάνατοι

Έτη
229 π.Χ.



Γεγονότα

Ιλλυρία 
 Στρατός των Ιλλυριών λεηλατεί την ακτή της Ηπείρου, κατανικά ένα στόλο της Αχαϊκής και της Αιτωλικής Συμπολιτείας στους Παξούς και καταλαμβάνει την Κέρκυρα όπου εγκαθίσταται ιλλυρική φρουρά.
Ο Δημήτριος της Φάρου προδίδει την Κέρκυρα στους Ρωμαίους.
Οι Ρωμαίοι καταλαμβάνουν την Επίδαμνο (σύγχρονο Δυρράχιο, Αλβανία) και την Ίσσα (σήμερα ανήκει στην Κροατία).
Οι Ρωμαίοι καταλαμβάνουν διάφορες ιλλυρικές πόλεις και αναγκάζουν τη βασίλισσα Τεύτα να καταφύγει στην πόλη Ρίζων (σήμερα ανήκει στο Μαυροβούνιο).

Ισπανία 
Ο Αμίλκας Βάρκας, Καρχηδόνιος στρατηγός και πατέρας του Αννίβα, εκστρατεύει στα ισπανικά εδάφη. Λίγο αργότερα χάνει τη ζωή του.

Κεντρική & Νότια Ελλάδα 
Η Αθήνα απελευθερώνεται από τη μακεδονική φρουρά.
Η Αιτωλική Συμπολιτεία εισβάλλει στη δυτική Θεσσαλία.

Κίνα 
Το Κράτος του Κιν κατακτά το Κράτος του Τζάο.

Μακεδονία 
Μετά τον απρόσμενο θάνατο του Δημητρίου Β' του Αιτωλικού ο γιος του ήταν μονάχα εννέα ετών και κατ’ επέκταση δεν ήταν σε θέση να αναλάβει το θρόνο. Πιθανή διαμάχη για τη διαδοχή αποφεύχθηκε με την εκλογή ενός άλλου εγγονού του Δημητρίου του Πολιορκητή, που έμεινε γνωστός ως Αντίγονος Γ' Δώσων.

Μικρά Ασία 
Ο Ζιαήλας, βασιλιάς της Βιθυνίας, θανατώνεται από Γαλάτες μισθοφόρους.
Ο βασιλιάς της Περγάμου, Άτταλος Α΄, νικά τα στρατεύματα του Αντίοχου Ιέρακα στη Φρυγία.

Πελοπόννησος 
Ο βασιλιάς Κλεομένης Γ΄ της Σπάρτης πολιορκεί τη Βελβίνα, στα σύνορα με τη Μεγαλόπολη.
Οι Αιγινήτες και οι Αρκάδες προσχωρούν στην Αχαϊκή Συμπολιτεία. Ομοίως πράττει και το Άργος.

Γεννήσεις
Τίτος Κόιντος Φλαμινίνος, Ρωμαίος πολιτικός

Θάνατοι
Δημήτριος Β΄ Αιτωλικός, βασιλιάς της Μακεδονίας, γιος του Αντίγονου Β΄ Γονατά και της Φίλας.
Ζιαήλας, βασιλιάς της Βιθυνίας.

Έτη
244 π.Χ.



Γεγονότα
 ο Άγις Δ΄ διαδέχεται τον πατέρα του Ευδαμίδα Β΄ στη βασιλεία της Σπάρτης

Γεννήσεις

Θάνατοι

Έτη
249 π.Χ.



Γεγονότα
 μάχη των Δρεπάνων: η Ρωμαϊκή δημοκρατία συντρίβεται από τους Καρχηδονίους

Γεννήσεις

Θάνατοι

Έτη
256 π.Χ.



Γεγονότα
 αρχίζει η κατασκευή του Σινικού Τείχους

Γεννήσεις
 Λιού Μπανγκ, ιδρυτής της δυναστείας των Χαν

Θάνατοι

Έτη
260 π.Χ.



Γεγονότα
Έναρξη του Δεύτερου Συριακού Πολέμου ανάμεσα στην πτολεμαϊκή Αίγυπτο και τους Σελευκίδες. Με το σύμμαχό του, Ευμένη Α΄ της Περγάμου, ο Πτολεμαίος Β΄ Φιλάδελφος έχει κάποιες επιτυχίες ενάντια στον Αντίοχο Β΄ το Θεό.
Ο Ινδός κατακτητής Ασόκα ασπάζεται το βουδισμό και επιδιώκει την εξάπλωσή του σε όλο το μήκος της επικράτειάς του.

Γεννήσεις
 Απολλώνιος ο Περγαίος, Έλληνας μαθηματικός, γεωμέτρης και αστρονόμος 
Κλεομένης Γ', βασιλιάς της Σπάρτης

Θάνατοι
 Ευήμερος ο Μεσσήνιος, φιλόσοφος, οπαδός της Κυρηναϊκής Σχολής.
 Ζηνόδοτος ο Εφέσιος, γραμματικός από την Έφεσο, επόπτης της Βιβλιοθήκης της Αλεξάνδρειας.
Θεόκριτος, Σικελός ποιητής

Έτη
269 π.Χ.



Γεγονότα

Γεννήσεις
Άτταλος Α', βασιλιάς της Περγάμου

Θάνατοι

Έτη